TIRGUS IZPĒTE CENU SALĪDZINĀŠANAI

**ID Nr.TI/2023/10**

 **“Krāslavas novada Veselības svētku organizēšana”**

**NOTEIKUMI**

1. **Informācija par pasūtītāju:**

|  |  |
| --- | --- |
| **Nosaukums**  | Krāslavas novada pašvaldība |
| **Reģistrācijas numurs** | 90001267487 |
| **Adrese** | Rīgas iela 51, Krāslava, LV – 5601 |
| **Kontaktpersona** | Inta Murāne, iepirkumu speciāliste |
| **Kontaktinformācija** | 29278741, inta.murane@kraslava.lv  |

1. **Informācija par tirgus izpēti:**

|  |  |
| --- | --- |
| Nosūtīt trim potenciālajiem pretendentiem uz e-pastu uzaicinājumus (elektroniski parakstītus) iesniegt piedāvājumus. par pasākuma “Krāslavas novada Veselības svētku organizēšana” izpildi | **+** |
| Veikt cenu izpēti internetā | **-** |
| Veikt pakalpojumu sniedzēju vai piegādātāju telefonisku vai klātienes aptauju | **-** |
| Publicēt tirgus izpētes instrukciju pašvaldības mājas lapā [www.kraslava.lv](http://www.kraslava.lv) | **+** |

1. **Tirgus izpētes priekšmets:**

3.1.Pasākuma “Krāslavas novada Veselības svētki” (turpmāk tekstā – Pakalpojums) organizēšana saskaņā ar Tehnisko specifikāciju un tirgus izpētes cenu salīdzināšanai noteikumiem.

3.2.Pakalpojums tiek iepirkts SAM 9.2.4.2. projekta Nr. 9.2.4.2/16/I/097 “Pasākumi vietējās sabiedrības veselības veicināšanai un slimību profilaksei Krāslavas novadā” (turpmāk tekstā – Projekts) ietvaros.

 3.3.Izpildes laiks: **2023. gada 16. jūlijs**, integrējot pasākumu Krāslavas pilsētas svētku

 programmā.

 3.4.Norises vieta: Krāslavas pilsēta. Pretendentam jānodrošina telpas vai piemērota teritorija

 Pakalpojuma īstenošanai Krāslavas pilsētā.

1. **Prasības pretendentam**
	1. Pretendents var būt fiziska vai juridiska persona, ar tiesībām veikt saimniecisko darbību LR likumdošanā noteiktajā kārtībā, izņemot Krāslavas novada pašvaldības iestādes.
	2. Pretendents var balstīties uz citu personu spējām, iesniedzot apliecinājumus, ka viņu kvalifikācija atbilst noteiktajām prasībām.
	3. Pretendentam iepriekšējo gadu laikā līdz piedāvājuma iesniegšanas brīdim ir pieredze vismaz 2 (divu) tirgus izpētes priekšmetam līdzvērtīga Pakalpojuma izpildē. Pretendents informāciju par pieredzi pievieno Pieteikumam dalībai tirgus cenu izpētē.
	4. Pretendents iesniedz vienu piedāvājumu par visa pasākuma “Krāslavas novada Veselības svētki” organizēšanu, formulējot tā tēmu, atbilstoši pielikumā pievienotajām sagatavēm. Piedāvājuma variantu iesniegšana nav pieļaujama.
2. **Piedāvājuma noformēšana un iesniegšana:**
	1. Pretendentam jāiesniedz:
		1. Pieteikums dalībai tirgus cenu izpētē (1. pielikums);
		2. Tehniskā specifikācija/Tehniskais piedāvājums (2. pielikums) ;
		3. Finanšu piedāvājums (3. pielikums), detalizēti pa pozīcijām, atbilstoši Svētku norises plāna aktivitātēm un izmaksām to īstenošanai, ietverot visus normatīvajos aktos paredzētos nodokļus, nodevas un ar līguma izpildi saistītos izdevumus. Ja pakalpojums ir apliekams ar pievienotās vērtības nodokli, to atšifrē;
		4. Pasākuma “Krāslavas novada Veselības svētki” programma (4.pielikums) .
	2. Iesniedzot piedāvājumu, Pretendents apraksta piesaistītā personāla kvalifikāciju/izglītību, kas saturiski atbilst tirgus izpētes priekšmetam un apliecina konkrētās zināšanas un prasmes, saskaņā ar atbalstāmo speciālistu sarakstu SAM 9.2.4.2. ietvaros (saraksts pēc pieprasījuma tiks izsūtīts Pretendentam uz norādīto e-pasta adresi). Izglītību/kvalifikāciju apliecinošo dokumentu kopijas Pretendents iesniedz kopā ar piedāvājumu.
	3. Ieinteresētie pretendenti piedāvājumus var iesniegt **līdz 2023.gada 31.maijam plkst. 12.00** personīgi vai sūtot pa pastu: Attīstības nodaļa (6.kab.), Skolas iela 7, Krāslava, LV-5601 (uz aploksnes jābūt norādītai atsaucei uz tirgus izpēti). Elektroniski parakstīti pieteikumi sūtāmi uz e-pastu: inta.murane@kraslava.lv .
	4. Piedāvājumam jāatbilst šajos noteikumos un Tehniskajā specifikācijā (2.pielikums) noteiktajām prasībām.
	5. Piedāvājumā jānorāda piedāvātā cena eiro ar precizitāti 2 (divas) zīmes aiz komata.
3. **Iesniegtie piedāvājumi tiks vērtēti pēc šādiem kritērijiem:**

6.1. Piedāvātās programmas atbilstība pasākuma mērķim.

6.2. Programmas satura daudzveidība.

 6.3. Mērķa grupas iesaistes plāns.

 6.4. Iesaistīto speciālistu kvalifikācija.

 6.5. Piedāvājuma izmaksas.

1. **Līguma slēgšana un apmaksas kārtība:**
	1. Pasūtītājs slēgs līgumu ar izraudzīto Pretendentu, pamatojoties uz Pretendenta piedāvājumu.

 7.2. Samaksu par pakalpojumu Pasūtītājs veiks 10 (desmit) dienu laikā pēc nodošanas –

 pieņemšanas akta parakstīšanas par organizēto pasākumu, Izpildītāja iesniegto rēķinu un

 pamatojošajiem dokumentiem (saturisko atskaiti, fotogrāfijām, dalībnieku reģistrācijas lapām,

 speciālistu kvalifikācijas dokumentiem, publicitāti u.c.).

7.3.Izpildītājam ir tiesības saņemt avansu 50 % apmērā no līguma summas, iesniedzot Pasūtītājam rēķinu.

Tirgus izpētes noteikumiem ir pievienoti 5 (pieci) pielikumi:

|  |
| --- |
|  1.pielikums. Pieteikums dalībai tirgus cenu izpētē; 2.pielikums. Tehniskā specifikācija/Tehniskais piedāvājums; 3.pielikums. Finanšu piedāvājums; 4.pielikums. Pasākuma “Krāslavas novada Veselības svētki” programma; 5.pielikums. Finansētāja logotips; 6.pielikums. Dalībnieku saraksts (reģistrācijas lapas paraugs). |

1.pielikums

*Tirgus cenu izpētei*

*“Krāslavas novada Veselības svētku organizēšana”*

Krāslavas novada pašvaldībai

Rīgas iela 51, Krāslava, LV-5601

**PIETEIKUMS DALĪBAI TIRGUS CENU IZPĒTĒ**

**ID Nr. TI/2023/10**

***“Krāslavas novada Veselības svētku organizēšana”***

Pretendents (*pretendenta nosaukums*), reģ. Nr. (*reģistrācijas numurs*), (*adrese*), tā (*personas, kas paraksta, pilnvarojums, amats, vārds, uzvārds*) personā, ar šā pieteikuma iesniegšanu:

1.Piesakās piedalīties tirgus cenu izpētē “Krāslavas novada Veselības svētku organizēšana”.

2.Piekrīt tirgus izpētes noteikumiem un garantē to prasību izpildi. Noteikumi ir skaidri un saprotami.

3.Apliecina visu sniegto ziņu patiesumu un precizitāti, tostarp apliecina, ka

* *pretendentam ir pieredze tirgus izpētes priekšmetam līdzvērtīga Pakalpojuma izpildē;*
* *pretendentam ir nepieciešamā kompetence, materiālie resursi un personālresursi, lai labā kvalitātē un termiņos veiktu Pakalpojumu;*

4.Apliecina, ka finanšu piedāvājumā ir iekļautas visas izmaksas, lai sekmīgi īstenotu pasākumu.

5.Ja Pasūtītājs izvēlēsies šo piedāvājumu, apņemas slēgt līgumu, savlaicīgi un kvalitatīvi izpildīt līguma nosacījumus.

6. Apliecina piedāvājuma spēkā esamību 30 (trīsdesmit) kalendārās dienas no piedāvājumu atvēršanas dienas, bet gadījumā, ja tiek atzīts par uzvarētāju līdz attiecīgā līguma noslēgšanai.

7.Apliecina, ka piedāvājums ir sagatavots individuāli un nav saskaņots ar konkurentiem.

8.Apliecina, ka Pretendentam nav pasludināts maksātnespējas process, apturēta vai pārtraukta saimnieciskā darbība, uzsākta tiesvedība par tā bankrotu vai līdz līguma izpildes paredzamajam beigu termiņam tas nebūs likvidēts.

|  |  |
| --- | --- |
| Pretendents/Vārds, uzvārds |  |
| Reģistrācijas Nr. /personas kods |  |
| Adrese: |  |
| Kontaktpersona: |  |
| Kontaktpersonas tālrunis/fakss, e-pasts: |  |
| Bankas nosaukums, filiāle: |  |
| Bankas kods: |  |
| Norēķinu konts: |  |
| Vārds, uzvārds\*: |  |
| Amats: |  |
| Paraksts, datums: |  |

\* *Pretendenta vai tā pilnvarotās personas vārds, uzvārds*

2.pielikums

*Tirgus cenu izpētei*

*“Krāslavas novada Veselības svētku organizēšana”*

****

**TEHNISKĀ SPECIFIKĀCIJA/TEHNISKAIS PIEDĀVĀJUMS**

**ID Nr. TI/2023/10**

***“Krāslavas novada Veselības svētku organizēšana”***

*Pakalpojums tiek iepirkts projekta Nr. 9.2.4.2/16/I/097“Pasākumi vietējās sabiedrības veselības veicināšanai un slimību profilaksei Krāslavas novadā” ietvaros*

|  |  |
| --- | --- |
|  Tehniskās specifikācijas prasība |  Detalizēts Pretendenta  piedāvājums |
| **Veselības svētku mērķis**  | Viena no Projekta aktivitātēm ir Krāslavas novada Veselības svētku organizēšana (turpmāk tekstā – Veselības svētki) , kurus paredzēts integrēt Krāslavas pilsētas svētku pasākumu ietvaros 2023. gada 16.jūlijā. Veselības svētku mērķis – radīt Krāslavas novada iedzīvotājiem un viesiem papildus stimulu uzsākt vai atsākt rūpēties par savu veselību, pievēršoties sportam un veselīgam dzīvesveidam. Neformālā vidē sniegt zināšanas un praktiskas iemaņas, lai pievērstu cilvēku uzmanību Projekta prioritārajās jomās akcentētajām tēmām – sirds un asinsvadu, onkoloģijas, bērnu aprūpes un garīgās veselības nozīmei par veselības veicināšanu un slimību profilaksi, to nozīmi cilvēka dzīvē un ietekmi uz veselību dažāda vecuma iedzīvotāju grupām. Viens no pasākuma galvenajiem uzdevumiem iesaistīt iedzīvotājus Svētku aktivitātēs atraktīvā, veselīgā un aktīvā veidā. Dalībnieki – prioritāri - bērni līdz 18 gadiem, iedzīvotāji virs 54 gadu vecuma, personas no trūcīgām/maznodrošinātām ģimenēm, bezdarbnieki, iedzīvotāji, kuri deklarējušies lauku teritorijā, cilvēki ar invaliditāti, kā arī visi interesenti. |  |
| **Veselības svētku norises laiks** | Veselības svētku programma jāplāno vienas dienas ietvaros **2023. gada 16.jūlijā**, aktivitātes jāorganizē vismaz **5 (piecas)** stundas.  |  |
| **Veselības svētku norises vieta** | Pretendentam jānodrošina telpas vai piemērota teritorija Pakalpojuma īstenošanai Krāslavas pilsētā. Pretendents nodrošina Veselības svētku dalībniekiem dzeramo ūdeni (brīvi pieejamu) nepieciešamā daudzumā.Ja attiecināms, pretendentam jānodrošina pasākuma norisei nepieciešamais aprīkojums (piemēram, galdus, krēslus, prezentāciju aprīkojumu) un materiālus (piemēram, medicīnisko aptieciņu, kancelejas un saimniecības preces). |  |
| **Veselības svētku dalībnieki** | Krāslavas novada iedzīvotāji, viesi. Prioritārās mērķa grupas - bērni līdz 18 gadiem, iedzīvotāji virs 54 gadu vecuma, personas no trūcīgām/maznodrošinātām ģimenēm, bezdarbnieki, iedzīvotāji, kuri deklarējušies lauku teritorijā, cilvēki ar invaliditāti.  |  |
| **Darba valoda** | Latviešu |  |
| **Darba uzdevums** | 1. Pretendents izstrādā un tirgus izpētes dokumentiem pievieno Veselības svētku programmu (4.pielikums), iekļaujot detalizētu aktivitāšu un nodarbību aprakstu, to ilgumu un norises laikus, un konkrētās norises vietas, saskaņojot un ņemot vērā plānotos Krāslavas pilsētas 2023. gada svētku pasākumus. Visām paredzētajām aktivitātēm/nodarbībām jābūt savstarpēji saistītām un jāatbilst Veselības svētku mērķim, kā arī jābūt piemērotām noteiktām mērķa grupām.2. Atbilstoši Veselības svētku programmai nodrošināt to organizēšanu un pilnīgu īstenošanu, iekļaujot visas ar Pakalpojuma izpildi saistītās izmaksas – cilvēkresursus, tehniskās, publicitātes, administratīvās un citas izmaksas.3. Nodrošināt Veselības svētku publicitāti masu medijos, sociālajos tīklos.4. Nodrošināt informāciju par Pasūtītāja īstenoto ESF projektu un logo izvietošanu publikācijās, informācijā presei, citos drukātos un sabiedrībai pieejamos materiālos atbilstoši ES projektu vizuālās identitātes vadlīnijām. Mutvārdu uzrunās sabiedrībai, iespēju robežās, atsaukties uz projektu (informācija par projektu pielikumā Nr.5). Nodrošināt pašvaldības izstrādāto informatīvo baneru izvietojumu Veselības svētku aktivitāšu norises vietās (baneri piejami Skolas ielā 7, 6. kabinetā, kontakttālrunis 65620033). Baneris pēc pasākuma jāatgriež Krāslavas novada pašvaldības Attīstības nodaļai.5. Pretendents nodrošina Veselības dienas aktivitāšu organizēšanu:5.1. piedāvājot pasākuma nosaukumu;5.2. 4 (četras) informatīvi izglītojošas nodarbības (katra vismaz 1 stundu) par katru no prioritārajām (sirds/asinsvadu, onkoloģijas, bērnu aprūpes, garīgās veselības) tēmām;5.3. piedāvājot veselīgā uztura punktu (vismaz 2 meistardarbnīcas);5.4. piedāvājot veselības pārbaudes punktu (dažādu eksprestestu veikšanu sabiedrībai);5.5. 1 (vienu) interaktīvi izglītojošo rotaļnodarbību veselīga dzīvesveida sekmēšanai 3-12 gadus veciem bērniem;5.6. noorganizēt 3 (trīs) dažādas fizisko aktivitāšu (sporta, veselīga dzīvesveida rosinošas un uzturošas aktivitātes/nodarbības (katra vismaz 1 stundu), iesaistot maksimāli dažādas mērķa grupas.6. Nodrošināt pasākuma aktivitāšu foto fiksāciju, dalībnieku apmierinātības novērtējumu un atskaites sagatavošanu un iesniegšanu Pasūtītājam. |  |
| **Personāla nodrošinājums** | Veselības svētku organizēšanā vai atsevišķu programmas aktivitāšu īstenošanā piesaistīt kvalificētus un pieredzējušus nozares speciālistus/organizācijas, kas var apliecināt savas zināšanas ar atbilstošiem dokumentiem vai pieredzi līdzīgu aktivitāšu īstenošanā - **aprakstīt** piesaistīto speciālistu/organizāciju kvalifikāciju. |  |
| **Citas prasības** |  Pretendents nodrošina pasākuma publicitāti (obligāta publikācija [www.kraslavasvestis.lv](http://www.kraslavasvestis.lv), vēlama publikācija laikrakstā “Ezerzeme” vai citā informatīvā izdevumā. Publicitāti vēlams nodrošināt vismaz nedēļu pirms pasākuma īstenošanas, publicitātē, kā arī citos sabiedrībai pieejamos drukātajos materiālos (t.sk. reģistrācijas lapās), obligāti jāiekļauj atsauce uz sadarbību ar Krāslavas novada pašvaldību, projekta numuru, finansētāju logotipu (6. pielikums). Publikāciju saskaņošanai vēlams nosūtīt projekta vadītājai uz elektronisko pastu inta.murane@kraslava.lv .Pretendents sagatavo un 10 dienu laikā pēc pasākuma iesniedz Veselības svētku dalībnieku sarakstu (6. pielikums), saturisko atskaiti, brīvā formā aprakstot pasākuma norises gaitu, pievienojot fotogrāfijas no pasākuma. Sagatavo nodošanas- pieņemšanas aktu un izraksta rēķinu.Pasākumā jāievēro COVID-19 infekcijas ierobežošanas principus saskaņā ar aktuālajiem noteikumiem. |  |

3.pielikums

*Tirgus cenu izpētei*

*“Krāslavas novada Veselības svētku organizēšana”*

**FINANŠU PIEDĀVĀJUMS**

**ID Nr. TI/2023/10**

tirgus cenu izpētei “***Krāslavas novada Veselības svētku organizēšana”***

Saskaņā ar Tirgus cenu izpētes nosacījumiem, (*pretendenta nosaukums*), reģ. Nr. (*reģistrācijas numurs*) apstiprina, ka piekrīt minētās izpētes noteikumiem, un piedāvā veikt Pakalpojumu, saskaņā ar Tehniskās specifikācijas/Tehniskā piedāvājuma nosacījumiem par šādu cenu (bez PVN):

|  |  |  |
| --- | --- | --- |
| N.p.k. | Izdevumu nosaukums Veselības svētku norises īstenošanai | EUR (bez PVN) |
| 1. |  |  |
| 2. |  |  |
| … | *papildināt pēc nepieciešamības* |  |
|  | **KOPĀ:** |  |

**\_\_\_\_\_\_\_\_\_\_\_\_\_\_\_\_\_\_\_\_\_\_EUR** (*līgumcena vārdiem bez PVN*).

*Cenā ir iekļauti visi nodokļi (izņemot PVN) un izdevumi, kas saistīti ar tirgus izpētes priekšmeta īstenošanu noteiktajā termiņā, darba uzdevuma pilnīgu un kvalitatīvu izpildi. Papildus izmaksas, kas nav iekļautas un norādītas piedāvātajā cenā, noslēdzot līgumu, netiks ņemtas vērā.*

|  |  |
| --- | --- |
| Vārds, uzvārds: |  |
| Amats: |  |
| Paraksts, datums: |  |

4.pielikums

*Tirgus cenu izpētei*

*“Krāslavas novada Veselības svētku organizēšana”*

**Pasākuma “Krāslavas novada Veselības svētki” programma**

|  |  |  |
| --- | --- | --- |
| **Norises laiks, vieta**  | **Aktivitātes nosaukums, apraksts** | **Nodarbības vadītājs/****atbildīgā persona**  |
|  |  |  |
|  |  |  |
|  |  |  |
| …*papildināt pēc nepieciešamības* |  |  |

|  |  |  |
| --- | --- | --- |
|  |  |  |

|  |  |
| --- | --- |
| Vārds, uzvārds: |  |
| Amats: |  |
| Paraksts, datums: |  |

5.pielikums

*Tirgus cenu izpētei*

*“Krāslavas novada Veselības svētku organizēšana”*

Krāslavas novada pašvaldības īstenotais projekts Nr. Nr. 9.2.4.2/16/I/097 “Pasākumi vietējās sabiedrības veselības veicināšanai un slimību profilaksei Krāslavas novadā”, projekta radošais nosaukums “Esi vesels Krāslavas novadā!”.

Finansētāju logotipi pieejami <http://www.esfondi.lv/vizualo-prasibu-elementi>



6.pielikums

*Tirgus cenu izpētei*

 *“Krāslavas novada Veselības svētku organizēšana”*

|  |  |
| --- | --- |
| **Projekta numurs**  | 9.2.4.2/16/I/097 |

|  |  |
| --- | --- |
| **Projekta nosaukums** | “Pasākumi vietējās sabiedrības veselības veicināšanai un slimību profilaksei Krāslavas novadā” |

|  |  |
| --- | --- |
| **Pasākuma organizators** |  |

**Dalībnieku saraksts**

**Pasākuma nosaukums**

**datums
vieta**

| **No** | **Dalībnieka vārds, uzvārds** | **Dalībnieka kontaktinformācija (e-pasts, telefona numurs)**  | **Dalībnieka paraksts**  |
| --- | --- | --- | --- |
| 1. |  |  |  |
| 2. |  |  |  |
| 3. |  |  |  |
| 4. | *Saraksts papildināms pēc nepieciešamības* |  |  |

|  |  |
| --- | --- |
|  **Kopējais dalībnieku skaits**  |  |

|  |  |
| --- | --- |
| **Pielikumā:** | **Jā/Nē** |
| Pasākuma programma  |  |
| Prezentācijas (ja attiecināms) *(prezentētāja vārds, uzvārds)* |  |
| Papildus informācija(fotogrāfijas utt.)  |  |

Datums, organizatora paraksts (paraksta atbildīgā persona)

Paraksttiesīgās personas amats, vārda un uzvārda atšifrējums